ΠΥΡΗΝΙΚΟ ΕΡΓΟΣΤΑΣΙΟ
ΔΗΜΟΤΙΚΟ ΣΧΟΛΕΙΟ
ΔΕΝ ΕΙΜΑΙ 32ΧΡΟΝΗ ΓΥΝΑΙΚΑ
ΠΡΟΣΟΧΗ
ΜΗΝΙΑΙΑ ΜΑΜΑ ΓΛΑΣΑΡΙΣΜΕΝΕΣ ΝΙΦΑΔΕΣ ΚΡΑΣΤΙ
Ξεπατώθηκα όλη τη βδομάδα.
Ηλίθιο γρασίδι!
Υποτίθεται ότι θα το έκοβε ο μικρός.
Ηρέμησε, Χόμερ.
Ο Μπαρτ έχει την εργασία του για τη Φυσική.
Άκουσες την κυρία, Χόμερ. Δούλευε και μη μιλάς.
Η ιδιοφυΐα έχει δουλειά.
Μία η ώρα, ακόμη είναι πατάτα.
Γεια σου, γείτονα.
Ο Κύριος μας έδωσε πολύ ωραία μέρα σήμερα, έτσι;
-Γεια, Φλάντερς. -Κάνεις δουλίτσες στον κήπο, ε;
Πού το κατάλαβες; Δώσ' μου μια μπίρα, Μαρτζ.
Άκου, Σίμπσον,
Έχω ένα ζιζανιοκτόνο
που θα ξεπαστρέψει αυτά τα αγριόχορτα στο άψε σβήσε.
Αγριόχορτα; Τι είναι αυτά που λες;
-Πού; -Εκεί, εκεί,
κι ένα μεγάλο κομμάτι εκεί πέρα.
Δεν έχουν τίποτα κακό τα αγριόχορτα.
Μόνο κακό όνομα, αυτό είν' όλο.
Όλοι θα τα συμπαθούσαν αν τα έλεγαν "γλυκόχορτα".
Ίσως έχεις δίκιο.
Πού είναι η μπίρα, Μαρτζ;
Μας τελείωσε, Χόμερ.
Θέλεις λίγο φρουτοχυμό;
Μην παίζεις μαζί μου, γυναίκα.
Σας άκουσα άθελά μου.
Έχω μερικές παγωμένες μπίρες στο δωμάτιο αναψυχής, αν θέλεις.
Εντάξει, κομμάτια να γίνει.
Αξίζω ένα διαλειμματάκι.
Παναγίτσα μου!
Είναι πανέμορφο.
Ακριβώς.
Είναι η πρώτη σου επίσκεψη στο σπιτικό μας.
Πόσον καιρό είμαστε γείτονες;
Οκτώ χρόνια.
Να το μικρό γαριδάκι μου.
Φιλάκι!
Γεια σου, κεκάκι μου.
Σκέφτηκα ότι μπορεί να πεινούσατε,
οπότε έφτιαξα μερικά σάντουιτς.
Δεν είναι υπέροχη;
Ναι, αλλά μήπως ξεχνάμε κάτι;
Σωστά, η μπίρα σου. Σ' αρέσει η βαρελίσια;
Μόλις έβαλα το βαρέλι.
Μια νόστιμη μπιρίτσα
από την Ολλανδία.
Δεν έχω κι άλλη επιλογή.
ΑΝΔΡΙΚΗ ΚΟΥΠΑ
Σ' ευχαριστώ που με βοήθησες με την εργασία μου, μπαμπά.
Η χαρά ήταν όλη δική μου.
Έχω τον καλύτερο μπαμπά στον κόσμο.
Ξέρεις ότι αυτό με κάνει να ντρέπομαι.
Το ξέρω.
Είναι δύσκολο να μεγαλώνεις παιδιά.
Εντάξει, κόφ' το!
Τι να κόψω, Σίμπσον;
Μου το τρίβεις στη μούρη απ' την ώρα που ήρθα!
Η οικογένειά σου είναι καλύτερη από τη δική μου!
Η μπίρα σου έρχεται από πιο μακριά απ' τη δική μου!
Έχετε καλή σχέση με τον γιο σου!
Ο πισινός της γυναίκας σου είναι πιο σηκωμένος από της δικής μου.
Με αηδιάζεις!
Φοβάμαι ότι πρέπει να σου ζητήσω να φύγεις.
Ελπίζω ότι καταλαβαίνεις.
Δεν θα έμενα ούτε με σφαίρες!
Ένα για τον δρόμο.
Σταμάτα να στριφογυρνάς, Χόμι.
Συγγνώμη, Μαρτζ.
Απλώς είμαι ακόμη θυμωμένος μ' αυτόν τον βλάκα τον Φλάντερς.
Άχρηστος, ξερόλας, φιγουρατζής.
Τι ακριβώς είπε;
Άκου να φρίξεις. Είπε...
Όχι, είπε...
Δεν ήταν τόσο αυτό που είπε, όσο το πώς το είπε.
Πώς το είπε;
-Να... -Ήταν θυμωμένος;
-Όχι. -Ήταν αγενής;
Εντάξει. Δεν ήταν ούτε το πώς το είπε,
αλλά το μήνυμα ήταν ξεκάθαρο.
Η οικογένειά μας είναι χάλια!
Χόμερ, είμαι η καλύτερη φίλη σου, αλλά πρέπει να πω
ότι εκείνος είναι πάντα ένας άψογος γείτονας.
Είναι άψογος, μάλιστα.
Δεν είναι άψογος, αλλά είναι πολύ...
Όχι, Μαρτζ, μην το παίρνεις πίσω!
Είχες δίκιο.
Είναι άψογος! Άψογος σε όλα.
Θα πάω μια βόλτα για να ηρεμήσω.
Ταράχτηκα λίγο.
Δεν είμαι άψογος...
όπως ο Νεντ Φλάντερς.
Στριφογυρνάς, Νέντι.
Τι συμβαίνει;
Νιώθω απαίσια. Μερικές φορές ξεχνάω
ότι είμαστε λίγο καλύτερα από τους Σίμπσον.
Τον έσυρα εδώ, ήπιε μερικές μπίρες.
Δεν φταίει αυτός που ξέσπασε και μετά...
Εγώ συμπεριφέρθηκα σαν κτήνος.
Έπρεπε να γυρίσω και το άλλο μάγουλο.
Τότε, Νεντ, ίσως πρέπει να μιλήσεις σε κάποιον άλλον πέρα από μένα.
Έχεις δίκιο.
ΔΟΥΛΕΙΑ ΑΙΔΕΣΙΜΟΤΑΤΟΥ - ΟΙΚΙΑ ΑΙΔΕΣΙΜΟΤΑΤΟΥ - ΚΕΝΤΡΟ ΑΝΑΚΥΚΛΩΣΗΣ
Αιδεσιμότατε Λάβτζοϊ;
Όχι, είμαι η σύζυγός του.
Μια στιγμή.
Γλυκέ μου, ξύπνα.
Φαίνεται ότι ο Νεντ Φλάντερς έχει κάποιο πρόβλημα.
Μάλλον θα πάτησε κανένα σκουλήκι.
Γεια σου, Νεντ.
Συγγνώμη που ενοχλώ τέτοια ώρα,
αλλά σήμερα έδιωξα κάποιον από το σπίτι μου.
Παραβίασα το εδάφιο 19:19 από το κατά Ματθαίον Ευαγγέλιο.
"Αγάπα τον πλησίον σου."
Το εδάφιο 19:19 από το κατά Ματθαίον, σωστά.
Ξέρεις, Νεντ, στη Βίβλο γράφει
"Μια γλυκιά απάντηση διώχνει την οργή".
Μια γλυκιά απάντηση; Μα τι θαυμάσια ιδέα!
Να 'στε καλά.
Αγαπητέ γείτονα...
ΑΠΟ ΤΗΝ "ΚΟΥΤΡΑ" ΤΟΥ ΝΕΝΤ
Φλάντερς!
Δεν σε κατηγορώ που θύμωσες μαζί μου, Χόμερ.
Ήθελα να σου δώσω αυτό το γράμμα.
Θα φύγω τώρα.
"Αγαπητέ γείτονα..."
"Είσαι ο αδελφός μου."
"Σ' αγαπώ."
"Κι όμως, νιώθω μεγάλη θλίψη...
στον κόρφο μου."
Κόρφος.
Περιμένετε, έχει κι άλλο.
Δεν είναι καθόλου σωστό!
Κάποιος ανοίγει την καρδιά του, κι εσείς τον κοροϊδεύετε.
"Γείτονες για πάντα." Ωχ, όχι!
"Νεντ Φλάντερς."
Τι βλάκας!
Διάβασε ξανά αυτό με τον κόρφο, μπαμπά.
Για μια στιγμή!
Κόρφος.
Μπαρτ!
Μακάρι να ήμασταν δεμένοι, όπως οι Φλάντερς.
Εντάξει. Έχει δίκιο.
Ας κάνουμε κάτι όλοι μαζί.
Τι λέτε να παίξουμε λίγο μίνι γκολφ
και μετά να πιούμε παγωμένα μιλκσέικ σοκολάτα;
Εντάξει.
Ήθελα να λουστώ.
Εγώ διαβάζω για έναν διαγωνισμό μαθηματικών.
Αν κερδίσω, θα πάρω ένα καινούργιο μοιρογνωμόνιο.
Κρίμα που δεν ζούμε σε φάρμα.
Πάμε, μικρέ.
ΚΕΝΤΡΟ ΨΥΧΑΓΩΓΙΑΣ
Προσοχή!
Μα το έβαλα στη μεσαία τρύπα!
Απλώς έκανα προθέρμανση, μικρέ.
Παίξ' την εκεί που είναι.
ΜΗ ΣΠΑΤΕ ΤΑ ΜΠΑΣΤΟΥΝΙΑ ΠΑΝΩ ΣΤΑ ΕΜΠΟΔΙΑ ΚΑΙ ΤΙΣ ΜΙΝΙΑΤΟΥΡΕΣ
Να ο Χόμερ Σίμπσον.
Τι ωραία ευκαιρία να του μιλήσω μετά το γράμμα μου.
Παράτα τα, δικέ μου. Υπάρχει όριο έξι χτυπημάτων.
Το ξέρω. Μπορώ ακόμη να νικήσω στα πέντε.
Έλα, μωρό μου, μπες μέσα, σε παρακαλώ.
Γεια, Σίμπσον. Περνάτε καλά;
Τι κάνεις εδώ, Φλάντερς;
Απλώς παίζω μίνι γκολφ με τον Τοντ.
-Γεια, Μπαρτ. -Άντε χάσου.
Τώρα που είμαστε φίλοι ξανά, θέλετε να κάνουμε κουαρτέτο;
-Ωραίο ακούγεται. -Εντάξει.
Θα έχει πλάκα.
Φαίνεται ότι δυσκολευόσουν.
Αυτή η μπαλιά είναι αδύνατη!
Ούτε ο Τζακ Νίκολσον δεν θα την έβαζε.
Είναι δύσκολη, κύριε Σίμπσον.
Πρέπει να παίξετε συντηρητικά.
Χτυπήστε προς το πλάι. Δεν θα μπει μέσα, αλλά θα είναι πιο εύκολο στη συνέχεια.
Για δες... μπήκε.
-Καλό χτύπημα, Τοντ. -Τυχερό.
ΤΕΛΟΣ ΠΑΙΧΝΙΔΙΟΥ
Τελικό σκορ, Μπαρτ 41.
Χόμερ, για να δούμε...
Έξι και έξι και έξι και έξι και έξι...
-Ξέχνα το. -Κοίτα.
1ο ΕΤΗΣΙΟ ΠΡΩΤΑΘΛΗΜΑ ΜΙΝΙ ΓΚΟΛΦ
Το πρώτο έπαθλο είναι 50 δολάρια.
Δωρεάν μπαλόνια για όποιον συμμετέχει.
Σκέφτεσαι να συμμετέχεις, μικρέ μου Μπαρτ;
Ναι, και θα κερδίσει, έτσι, μικρέ;
Ίσως.
Έχει αυτοπεποίθηση.
Ελπίζω να μην τον πιέσεις πολύ.
Ο Τοντ είναι πολύ καλός.
Αλήθεια;
Νομίζω ότι το σπλάχνο μου
μπορεί να νικήσει εύκολα το σπλάχνο σου.
Έλα, μικρέ.
Μα, μπαμπά, δεν έχω κερδίσει ποτέ τίποτα.
Θα το πω μόνο μία φορά.
Δεν πειράζει αν χάσεις.
Κάτσε. Καλό σκυλάκι.
Κράτα χαμηλά το κεφάλι.
Όχι εσύ. Μιλάω στον μικρό.
Χαμηλά το κεφάλι. Λύγισε τα γόνατα.
Εντάξει, δεν έπιασε.
Αυτήν τη φορά, μη λυγίζεις τα γόνατα.
Πω πω!
Τι κάνεις;
Αυτό το μπαστούνι είναι ό,τι το ρόπαλο για τον παίκτη του μπέιζμπολ.
Ό,τι είναι το βιολί... για τον... γι' αυτόν που παίζει βιολί.
Έλα! Δώσε όνομα στο μπαστούνι σου.
Τι;
-Άντε. Δώσ' του όνομα. -Ο κύριος Μπαστούνης.
Προσπάθησε λίγο περισσότερο.
-Δώσ' του γυναικείο όνομα. -Μαμά.
-Θα το πεις Σαρλίν. -Γιατί;
Γιατί έτσι λέω εγώ.
Αυτή είναι μια φωτογραφία του εχθρού σου.
Τοντ Φλάντερς.
Κάθε μέρα, θέλω να την κοιτάς για 15 λεπτά
και να σκέφτεσαι πόσο τον μισείς
και πόσο ωραία θα είναι
όταν τον καταστρέψετε εσύ και η Σαρλίν.
-Ποια είναι η Σαρλίν; -Θα σου δείξω εγώ ποια είναι!
Ξεκίνα να τον μισείς.
Γεια σου, Μπαρτ.
Σε άκουσα να συμβουλεύεις τον Μπαρτ.
-Και; -Ανησυχώ
ότι κάνεις πολύ μεγάλο θέμα
αυτό το παιδικό πρωτάθλημα.
Είναι η μεγάλη μας ευκαιρία να ξεφτιλίσουμε τους Φλάντερς.
Εντάξει, αλλά γιατί να το κάνουμε αυτό;
Επειδή μερικές φορές, για να νιώσεις καλύτερα με τον εαυτό σου,
πρέπει να ρεζιλεύεις κάποιον άλλον.
Και κουράστηκα να κάνω τους άλλους να νιώθουν καλά με τον εαυτό τους.
ΔΕΥΤΕΡΟΣ
ΤΙΜΗΤΙΚΗ ΔΙΑΚΡΙΣΗ ΣΥΜΜΕΤΟΧΗ
ΟΛΟΙ ΠΑΙΡΝΟΥΝ ΒΡΑΒΕΙΟ ΣΗΜΕΡΑ
Γεια, Μπαρτ. Τι κάνεις;
Πώς λένε εκείνους τους τύπους που δεν έχουν σημασία στο σκάκι;
Ένας μαύρος αξιωματικός έχει μικρή αξία,
αλλά νομίζω ότι αναφέρεσαι στους στρατιώτες.
Σωστά. Είμαι ένας στρατιώτης.
Το ξέρω. Κάτι τέτοιες στιγμές χαίρομαι
που ο μπαμπάς δεν νοιάζεται για ό,τι κάνω.
Νομίζω ότι μπορώ να σε βοηθήσω.
ΔΗΜΟΤΙΚΗ ΒΙΒΙΛΙΟΘΗΚΗ
Το ταξίδι μας ξεκινάει στη βιβλιοθήκη.
-Γεια, Λίσα. -Γεια, κα Νόρτον.
-Γεια σου, Λίσα. -Γεια, Ραλφ.
-Γεια σου, Λίσα. -Γεια σας, παιδιά.
Εδώ είναι ο κατάλογος.
Για να δούμε. Γκολφ.
Ανέκδοτα, Αϊζενχάουερ και...
επάγγελμα, χιούμορ, ιαπωνική εμμονή με...
Να το. Χτυπήματα.
Και, τέλος, το πιο σημαντικό βιβλίο απ' όλα.
Το Τάο-Τε Τσινγκ του Λάο-Τσου.
Δεν έχουμε λεφτά για τόσα βιβλία.
Απλώς θα τα δανειστούμε, Μπαρτ.
Το 'πιασα.
Βγάλε κάθε σκέψη από το μυαλό σου.
Εντάξει.
-Αγκάλιασε το κενό. -Ό,τι πεις.
Γίνε σαν αχάρακτη πέτρα.
-Έγινε. -Μπαρτ!
Απλώς παριστάνεις ότι καταλαβαίνεις τι εννοώ.
-Πράγματι. -Είναι πολύ εκνευριστικό.
Είμαι σίγουρος.
Μπαρτ, σου έχω έναν γρίφο.
Τι ήχο βγάζει ένα χέρι που χτυπάει παλαμάκια;
Πανεύκολο.
Όχι, Μπαρτ, είναι γρίφος 3.000 χρόνων, που δεν έχει απάντηση.
Υποτίθεται ότι αδειάζει το μυαλό σου από τις σκέψεις.
Δεν έχει απάντηση; Άκου, Λίσα.
Ας δοκιμάσουμε άλλον έναν.
Αν ένα δέντρο πέσει στο δάσος, χωρίς να είναι εκεί κανείς,
θα κάνει θόρυβο;
Εννοείται.
Μα, Μπαρτ, πώς θα κάνει θόρυβο αν δεν είναι κανείς εκεί να τον ακούσει;
Ήρθε η ώρα.
Το παιχνίδι βασίζεται στη γεωμετρία.
Αρκεί να χτυπήσεις την μπάλα εδώ.
Δεν το πιστεύω.
Βρήκες πρακτική χρήση για τη γεωμετρία.
Η ΜΕΓΑΛΗ ΣΦΙΓΓΑ ΕΝΑ ΑΠΟ ΤΑ ΕΠΤΑ ΘΑΥΜΑΤΑ ΤΟΥ ΚΟΣΜΟΥ
Τι κάνεις, Μπαρτ;
Κατέβα από εκεί, πριν σε δουν οι γείτονες...
Γεια σου, Σίμπσον.
Δεν με νοιάζει πώς μοιάζει αυτό, Φλάντερς.
Ο Μπαρτ θα σκουπίσει το πάτωμα με τον πισινό του γιου σου.
Ας κερδίσει ο καλύτερος.
"Ας κερδίσει ο καλύτερος."
Το μότο των χαμένων.
Μια στιγμή, Σίμπσον.
Ο γιος μου έχει πολλές πιθανότητες.
Αλήθεια; Πας στοίχημα;
Θα πήγαινα, αλλά δεν το συνηθίζω.
Ώστε είμαι κότα;
-Ακριβώς. -Τι λες γι' αυτό το στοίχημα;
Μια φουρνιά από τα πεντανόστιμα κεκάκια με μύρτιλα της γυναίκας σου
για ένα διακοσμητικό της δικιάς μου.
Φοβάσαι να βάλεις αληθινό στοίχημα;
Όχι, απλώς...
Ξέρεις, Σίμπσον, αρχίζεις να μ' εκνευρίζεις.
Τι λες γι' αυτό, κοτούλα;
Αν κερδίσει ο Μπαρτ αύριο, θα κουρέψεις το γρασίδι μου.
Εντάξει, κι αν κερδίσει ο Τοντ, θα κουρέψεις εσύ το γρασίδι μου.
Και θα το κάνεις καλά γι' αλλαγή!
Ακόμα καλύτερα, θα κουρέψω το γρασίδι μου
φορώντας το καλό φουστάνι της γυναίκας σου!
Είμαστε σύμφωνοι, βρε... κόπανε!
Διάβασέ το, Μαρτζ.
"Ο πατέρας του ηττημένου θα κουρέψει..."
Μια στιγμή. "Ηττημένος" είναι πολύ σκληρή λέξη.
Ας πούμε "του αγοριού που δεν θα κερδίσει".
Πω πω! Εντάξει.
"Ο πατέρας του αγοριού που δεν θα κερδίσει,
θα κουρέψει το γκαζόν φορώντας φουστάνι."
Ορίστε.
Υπογράψτε και οι δυο.
Ελπίζω να μην υπογράψετε με το αίμα σας.
Είμαι μέσα, αν είσαι κι εσύ, Φλάντερς.
Τι έκανα, Παναγίτσα μου;
Ίσιωσε το αριστερό σου μπράτσο, Μπαρτ.
-Γύρνα τους ώμους. -Μπαμπά!
Κοίτα, γιε μου. Σου ζητώ μόνο να προσπαθήσεις.
Εντάξει, θα προσπαθήσω.
Όλοι προσπαθούν!
Θέλω να κερδίσεις!
Χόμερ;
Μαρτζ; Απάντησέ μου ειλικρινά.
Αυτό ή αυτό;
Καλημέρα, γιε μου.
Σήμερα είναι το μεγάλο πρωτάθλημα.
-Ελπίζω να νικήσεις! -Μπαμπά!
Τα λέμε κάτω, μικρέ.
-Ο τρελός ο Μάρμαντουκ! -Όγδοη τρύπα.
Στοχεύω το χταπόδι, το τρίτο πλοκάμι.
-Δωδέκατη τρύπα. -Στοχεύω τη ροζ ταφόπλακα.
Νιρβάνα.
Η γαλήνη μέσω της εξαφάνισης του εγώ.
Μπράβο, Μπαρτ.
Ένα καλό πρωινό για τον μικρό μου γκόλφερ.
Μαμά, ο Μπαρτ κάνει αυστηρή δίαιτα με σύνθετους υδατάνθρακες.
Η μπριζόλα θα τον βαρύνει.
Τι δεν θα τον βαρύνει;
-Η βρώμη. -Η βρώμη;
Κάθε καθαρόαιμος πρωταθλητής τρώει βρώμη,
πριν κερδίσει την Κούρσα του Κεντάκι.
Σου έχω νέα, Λίσα.
Ο Μπαρτ δεν είναι άλογο.
Φάει την μπριζόλα σου.
ΤΟ ΠΡΩΤΟ ΕΤΗΣΙΟ ΠΡΩΤΑΘΛΗΜΑ ΜΙΝΙ ΓΚΟΛΦ!
Καλησπέρα σε όλους
και καλώς ήρθατε στο φινάλε
ενός απογεύματος γεμάτου μίνι γκολφ.
Έχει μείνει μόνο η αφρόκρεμα. Ας αποχαιρετίσουμε τους υπόλοιπους.
Φτάσαμε στον τελικό
με τους δύο φιναλίστ μας:
τον Μπαρτ Σίμπσον
και τον Τοντ Φλάντερς,
έναν από τους πιο ταλαντούχους δεκάχρονους που έχουμε δει.
Μπαρτ, μιας και δεν έχω ακούσει ποτέ εμψυχωτικά λόγια,
δεν ξέρω τι πρέπει να πω, αλλά θα προσπαθήσω.
-Πιστεύω σ' εσένα. -Σ' ευχαριστώ.
Σ' εκλιπαρούμε, Κύριε...
Δεν έχει νόημα να προσεύχεστε.
Το έκανα κι εγώ, και δεν μπορούμε να κερδίσουμε και οι δύο.
Εμείς προσευχόμαστε να μη χτυπήσει κανείς.
Δεν έχει σημασία, Φλάντερς.
Τέτοια ώρα αύριο, θα φοράς ψηλοτάκουνα.
-Όχι, εσύ θα φοράς. -Φοβάμαι πως όχι.
-Ναι. -Όχι, εις το άπειρο.
Ναι, εις το άπειρο συν ένα.
Ο νεαρός Φλάντερς ξεκινάει πρώτος.
Έχει πιθανότητες.
Μάλιστα!
Πω πω!
Το δέντρο που πέφτει στο δάσος.
Το δέντρο που...
Η μάχη έχει ανάψει.
Το έλεος είναι για τους αδύναμους, Τοντ!
Ναι!
ΥΓΡΑΕΡΙΟ - ΕΚΡΗΚΤΙΚΑ - ΝΙΤΡΟΓΛΥΚΕΡΙΝΗ
Ναι!
Αν κάποιος ψάξει τη λέξη "θάρρος" στο λεξικό,
θα δεις τις φωτογραφίες αυτών των δύο μονομάχων.
Πλησιάζουν την τελευταία τρύπα στη σκιά του Μεγάλου Ελευθερωτή,
με ανώτατο όριο τα οκτώ χτυπήματα.
Σύντομα, κάποιος θα αναδειχθεί νικητής.
Θα πιει σαμπάνια,
ενώ ο αντίπαλός του θα γευτεί την πίκρα της ήττας.
Μπορείς να το γυρίσεις, γιε μου.
Έλα, Μπαρτ.
Θυμήσου τι είπε ο Βινς Λομπάρντι.
"Αν χάσεις, φεύγεις από την οικογένεια."
Χόμερ!
Κανείς δεν δείχνει τον καλύτερο εαυτό του.
Αυτή η πίεση μπορεί να λυγίσει και τους πιο σκληρούς παίκτες.
Είναι πολύ αγχωτικό, έτσι, Τοντ;
Ναι. Τρέμουν τα γόνατά μου.
Έχω πεταλούδες στο στομάχι μου,
αλλά έτσι σκληραγωγείσαι.
Ποιος θέλει να σκληραγωγηθεί;
-Ας τα παρατήσουμε. -Εντάξει.
Αποφασίσαμε ότι είμαστε εξίσου καλοί.
Ας λήξει ισόπαλος ο αγώνας.
Κυρίες και κύριοι, έχουμε ισοπαλία.
Συγχωρήστε έναν Βρετανό που κλαίει,
αλλά είναι η πιο συγκλονιστική επίδειξη ανδρείας και φίλαθλου πνεύματος
από τότε που επιστρέψαμε την Αίγυπτο στους Παντζάμπι.
-Κόλλα το, φίλε. -Ωραία!
Τα παιδιά μας μας έδωσαν ένα μάθημα, έτσι, Χόμερ,;
Όταν συνεργαζόμαστε, είμαστε όλοι νικητές.
Ευτυχώς κανείς μας δεν θα χάσει το στοίχημα.
Κόλλα το, φίλε!
Θα κάνεις πίσω στο στοίχημα, λοιπόν;
Τι είναι αυτά που λες; Κανένα αγόρι δεν έχασε.
Το έχω εδώ γραπτώς.
"Ο πατέρας του αγοριού που δεν θα κερδίσει,
θα κουρέψει γρασίδι φορώντας φόρεμα."
Ναι, αλλά κανείς... Και οι δυο...
Πρέπει να το κάνεις κι εσύ.
Είναι μικρό τίμημα για να σε δω να ξεφτιλίζεσαι.
Το καλύτερό μου φόρεμα.
Γιατί νομίζω ότι κάποια μέρα θα το περιγράφω αυτό σε ψυχίατρο;
Άκουσέ τους που γελάνε. Είναι τόσο ντροπιαστικό.
Δεν θα το ξεχάσουν ποτέ αυτό.
Καταραμένε Φλάντερς.
Ξέρεις, Σίμπσον, νιώθω λίγο ηλίθιος,
αλλά δεν βαριέσαι;
Μου θυμίζει τα φοιτητικά χρόνια.
Θεέ μου! Το διασκεδάζει.
Υποτιτλισμός: Γιάννης Βοζίκης